
Verdal Friidrettsklubb


Årsmøte i Verdal friidrettsklubb ble avholdt på Teams 17.03.2021.
Etter årsmøtet har styret bestått av følgende:
Leder: Espen Egeland Valseth
Nestleder: Per Ivar Myhre
Økonomiansvarlig: Tore Lundsaunet
Sportslig leder/ barneidrettsansvarlig: Kari Rakstang Betten
Styremedlem/sekretær: Hilde Mari Musum
1. varamedlem: Berit Nonset
2. varamedlem: Marthe Carina Aakerhus

Andre tillitsverv: 
Oppmann – Steinar Bergsmo
St Olavsloppet – Per Ivar Myhre
Medlemsregister – Tore Lundsaunet, Hilde Mari Musum
Politiattest – Kari Betten
Anleggskomitè: Stian Stensland, Tor Dybdal-Holthe, Ingeborg Østerås, Espen Egeland Valseth, Kari Rakstang Betten.

Valgkomitè: Ann Sissel Vehus Skjerve og Ingeborg Østeraas
Kontrollutvalg: Per Ivar Bakkenget og Trond Stensland.

Det ble avholdt 8 styremøter i 2021, 5 ble avholdt etter årsmøtet. 
I tillegg gjennomførte man:
Arbeidsgruppemøte med deler av styret – Medlemsregister og registrering
Samarbeidsmøte med Frol 19.04.2021 – Felles arrangement på Moan
Kretsmøter/Team Trøndelag: 22.4.21, 06.10.21
En rekke interne møter og møter med Verdal Kommune vedrørende anleggssaken ble gjennomført. Egne referat for møter med Verdal Kommune. Kort utdrag/status nedenfor.

Kurs/webinar:
Espen deltok på webinar om Idrett og psykisk helse med Tom Henning Øvrebø. 
Kari og Eliska var påmeldt Trener1 kurs. Dette ble avlyst på grunn av lite påmelding.

Kommunikasjon:
Facebook: Gruppen «Løping og friidrett i Verdal». Denne er åpen på forespørsel. 
Facebook: Gruppen «VFIK treningsgruppe» er en side for trening åpen for foresatte og utøvere over 13 år.
Nettside: verdalfik.no
Medlemssystem: idrettenonline.no

Treninger: 
Vår: Innendørstrening i Verdalshallen med full hall fredager 17 – 1830. Dette ble adskillig mer romslig enn en tredels Ørahall året før. Ca 20 utøvere har deltatt. Løpegruppe/styrketrening ved Espen Egeland Valseth. Her har 8 utøvere i alderen 13-15 år deltatt. Denne ble noe redusert etter hvert da flere gikk på ski og noen fikk mer individuelle treningsprogram. 
Sommer/høst: Treningssamarbeid med Frol IL Friidrett på Moan i Levanger. Trening tirsdag og torsdag 18-1930 fra m til starten av oktober. Fra Verdal har Steinar, Kari, Espen og Eliska vært trenere. Bente, Astrid, Hartvik og Vegard har deltatt for Frol. Vegard deltok med sin mellomdistansegruppe mens Astrid hadde en gruppe yngre utøvere fra Frol IL. Gruppen til Vegard har vokst bra de to siste årene og teller nå 3 fra Verdal og 7 totalt. 
Høsttreninger: Verdalshallen 2/3 hall. Mandager 18-1930 med Kari, Per Ivar, Eliska og Steinar. Fra 19. oktober. Ca 15 deltakere.

Hendelser i løpet av året: 
Anlegg 
Anleggsutvalget har fortsatt arbeidet med ny bane i Verdal. 
Verdal friidrettsklubb og alle øvrige klubber i Verdal kommune har stått uten anlegg da hovedanlegget som det siste i kommunen forsvant etter vedtak fra Verdal Kommune i 2017. Kommunen er pliktig til å erstatte anlegget i sin helhet i tråd med RPR Barn og Planlegging, underlagt Kommunal og distriktsdepartementet. Kommunen har et «sørge for ansvar» hva gjelder fullverdig erstatningsanlegg. 
Status ved inngangen til året 2021 var at spørsmålet om anleggets beliggenhet var tatt med i Stiklestadutredningene (ny skole med mulig ekstratomt for diverse anlegg). Denne saken ble utsatt senest 30.11 2020. I 2021 ble det vedtak om beliggenhet ved Ørmelen Skole. Vedtak: «Erstatningsareal for friidrettsanlegg plasseres ved Ørmelen skole. Det bes om at det legges fram en egen sak og endelig beslutning vedrørende erstatningsareal for friidrettsanlegg så raskt som mulig. Det forutsettes tett samarbeid og samspill med friidretten ved valg av løsning. Kostnadsreduksjon skal være en av hovedmålsettingene.» 
Det ble avsatt 2 millioner i budsjett for 2022 og ingenting forøvrig i de to neste årene. Dette ble problematisert overfor kommunen i flere møter der også Kommunedirektør og ordfører deltok. Begrunnelsen for ikke å ta med beregnede kostnader var fra kommunens side at det var et «stort mulighetsrom» som måtte avklares blant annet i samråd med friidrettsklubben. Innenfor dette begrepet har vi forstått at vårt økonomiske bidrag og dugnadstimer må medregnes. I tillegg også muligheten for å bygge ned anlegget betydelig til tross for at utredningene for Ørmelen i 2020 allerede var nedskalert så langt som friidretten kan gå med på. Verdal friidrettsklubb har presisert grunnene til dette i både treningsmessige faktorer og skaderisiko, samt rekrutteringsmuligheter. Vi har også påpekt at kommunen er pliktig til erstatningstomt for alle barn og ungdom i Verdal sentrum og omegn, samt for alle lokale idrettsklubber i Verdal. Vi snakker altså ikke om et delt ansvar mellom Verdal fik og Kommunen. Vårt bidrag er å presisere kommunens ansvar for alle partene og å være til stede rådgivende i utbyggingen. Denne jobben er strengt tatt allerede gjennomført med den forrige utredningen. Etter vårt syn gjenstår nå å sette av penger og starte bygging i samarbeid med friidrettsforbundet og eksternt konsulentfirma.

Sponsorer 2021:
	20000 - Elman
	
	
	5 000

	20001 - NTE Holding
	
	
	8 000

	20002 - Mediehuset Innherred AS
	
	
	3 000

	20003 - Langnes og Bakkan
	
	
	3 000

	20004 - Grande Entreprenør
	
	
	6 000

	20005 - Umas AS
	
	
	3 000

	20006 - Coop Midt-Norge SA
	
	
	3 000


 
	20023 - Aker Solutions
	
	
	5 000

	20024 - Sulland Verdal
	
	
	3 000

	20025 - Sprek Trening AS
	
	
	7 000

	20026 - Stiklestad Hotell, Scandic
	
	
	3 000



Sum2021
KM terreng 			kr 18000
Sprek Elveløpet: 		kr 26000
Utenfor arrangement: 	kr 5000 (telt fra Elman)
Sum = 49000

Sponsede premier Sprek Elveløpet
Totalt sponsor inntekt i 2021 kr 49 000,- (+ 8 etterbetalt fra 2020)
 
I tillegg har vi noen premiesponsorer + annonsesponsor ved Sprek Elveløpet på totalt 11.000 kr.

Coop Extra Verdal har også i år sponset servering på Friidrettsskolen. Nytt av året var en sponsing sammen med Coop Extra Moan under Myldrestevnet i høst. 

Klubbens arrangement og samlinger i løpet av året: 
KM Terrengløp Ørin 25. mai, utsatt grunnet smittesituasjonen : Dette ble gjennomført som erstatning for det avlyste arrangementet i 2020. Tore Lundsaunet var hovedansvarlig. Per Ivar Myhre stilte som speaker. 
T-A sprint Moan: 13.06. Samarbeid mellom Verdal Fik og Frol IL Friidrett. Verdal Fik hadde mye av arrangementet og Kari Betten var hovedansvarlig.
St Olavsloppet: avlyst grunnet Covid for 2. året.
Sprek Elveløpet 26. august: gjennomført med smittevernrestriksjoner. Ny løypeoppmåling av Kondis i 2020. Ann Sissel Vehus var arr.ansvarlig.
Mekken Opp ned i september: avlyst etter for lav forhåndspåmelding i 2020. Krav til smittevern krevde at vi kun hadde forhåndspåmelding og vi valgte å ikke gjennomføre igjen i 2021. Flere påkommede arrangement i samarbeid med Frol og vår egen friidrettsskole i samme tidsrom var også en årsak.
Myldrestevne Moan 6-10år: 22.09 Dette ble arrangert i tilknytning til friidrettsskolen siste dag. Samarbeid Med Frol IL Friidrett.
Friidrettsskole ble arrangert 5 uker rett etter skolestart. Ansvarlig for arr. Var Kari Rakstang Betten
Antall påmeldte: 48
Verdalssamling: Klubben deltok på Verdalssamling for andre gang. Her deltok få utøvere fra vår klubb. Noen av våre deltok gjennom skiklubben. Vårt bidrag ble gjennomført av Anne Eline Vehus Skjerve som gjennomførte basisøkt med styrkesirkel. Tilbudet må sees som mer aktuelt for våre deltakere enn deltakere viser. Det er en mulighet til å bli kjent med andre idrettsmiljø og utøvere, og en mulighet til å vise frem friidretten – både miljøet og treningsform.

STEVNER OG RESULTATER:
Stevner utenfor egen klubb: 
Innendørssesongen startet med Steinkjer Indoor i januar. UM innendørs skulle vært arrangert i Steinkjer i mars – den ble avlyst grunnet covid. 
Sommersesongen på bane startet med åpningsstevne i Statsbygd. 
NM terreng korte løyper, Bergen. 10-11. april: Viljar Stavrum meldte seg inn i klubben og deltok for Verdal fik.
Lerøylekene ble arrangert i Måndalen 11.-12. september. Her deltok Aron og Ulrik fra Verdal Fik.
Her var det en del frafall fra vår klubb grunnet kort varsel, flere hadde allerede forberedt seg på samlinger i andre idretter. Viktig med tidlig varsel/info for de som kan bli aktuelle men med sent uttak i siste runde.
UM bane, Trondheim 3.-5- september: Eliska, Sigurd og Alma deltok i totalt 5 starter.
NM Terreng lange løyper, Oslo: Alma deltok. Her var det skade for Sigurd som var påmeldt. 

KM Terreng, korte løyper gikk på Ørin, arrangert av Verdal fik den 23.05. Km bane ble gjennomført på Guldbergaunet 03.-04. juli. T-A sprntfinale på Guldbergaunet 14.08.

Av lokale stevner utenfor egen kommune var det flere deltakelser på Guldbergaunet, Steinkjer. Blant annet Steinkjerlekene 29.-30. mai. Et stevne på høsten i Stjørdal, BDO-stevnet. Familien Betten Lade var til Straumneslekene på Tingvold. Der har klubben begynt å se for seg muligheten for samling med overnatting fortrinnsvis for de under 13 år, de som hverken deltar på Lerøy eller UM. Naturlig nok ble det redusert med dagens smittesituasjon.  


Klubbresultater og statistikk 2021:
POENGSERIEN FOR J/G. 10-19 ÅR, T-A SERIEN 2021

				Jenter		gutter		sum
Verdal Fik 1.		20	9526		9738		19262
Steinkjer Fik		20	8429		10439		18868
Il Nybrott		20	8817		8937		17754
Frol il			20	6726		8643		17369
Verdal Fik 2.		20	6978		7376		14339
Lånke il		11	978		6375		7353


Beste resultater, jenter
Alma Kolberg Hakonardottir, Verdal fik	06	2000 m.	6.20,58	1101
Bara Horvathova Verdal fik			10	slegge		29,39		1028
Andrea Betten Lade, Verdal fik		09	høyde		1,45		1007
Bara Horvathova, Verdal fik			10	kule		9,00		1006
Stine Valli Viken, Lånke il			08	spyd		35,15		978
Bara Horvathova, Verdal fik			10	diskos		24,73		961
Andrea Betten Lade, Verdal fik		09	kule		9,38		950
Nora Waldal Slettom, il Nybrott		08	1500 m.	5.13,8		947
Kaja Sormul Aas, Steinkjer fik			08	60 m.		8,67		927
Frida Wangberg Lund, il Nybrott		08	1500 m.	5.17,18	926

Beste resultater, gutter.
Bastian Elnan Aurstad, Steinkjer fik		05	300 m.		34,03		1214
Bastian Elnan Aurstad, Steinkjer fik		05	400 m.		47,17		1213
Bastian Elnan Aurstad, Steinkjer fik		05	300 Hk		37,19		1212
Mathias Vanem Aas, Steinkjer fik		04	3000 H		9.14,92	1148
Mathias Vanem Aas, Steinkjer fik		04	2000 H.	5.55,43	1121
Mathias Vanem Aas, Steinkjer fik		04	3000 m.	8.18,98	1110
Sigurd Egeland Valseth, Verdal fik		05	1500 m.	4.03,70	1058
Ole Daniel Prigge, il Nybrott 			05	1500 H.	4.32,04	1043
Ole Daniel Prigge, il Nybrott			05	3000 m.	9.01,92	1027
Ole Daniel Prigge, il Nybrott			05	1500 m.	4.10,52	1010

Da kan vi gratulere Verdal fik med sitt første napp i pokalen, Steinkjer og Overhalla har
begge 3 napp i pokalen, og Verdal 1-
Steinkjer har beste guttelag, Verdal har beste jentelag. Verdal har størst bredde med 4 utøvere på lista.


KRETSMESTERSKAP:

Gull; Terreng; Greta Kolberg Hakonardottir, Alma Kolberg Hakonardottir, Aron Alexander Rotmo, Jesper Marelius Rotmo.
Bane; Andrea Betten Lade (høyde, kule, 60 m, lengde, hekk, liten ball), Bara Horvathova (kule, lengde), Aron Alexander Rotmo (60 m, 600 m), Jesper Marelius Rotmo; 400 m.

Sølv; Terreng: Agnes Kolberg Hakonardottir, Silje Aksnes, Olav Dybdal-Holthe.
	Bane: Maria Betten Lade, kule, Aron Alexander Rotmo, 1500 m.

Bronse; Terreng: Tobias Flyum, Ulrik Egeland Valseth

T-A SPRINT FINALE, Guldbergaunet, 14.08;

Gull: Andrea Betten Lade, lengde, liten ball. Lucas Olofson, høyde.
Sølv: Andrea Betten Lade, 60 m. Bara Horvathova, lengde, liten ball. Jonas Lundsaunet.
Bronse: Bara Horvathova, 60 m. 600 m. Andrea Betten Lade, 600m. Sigrid Gomo, liten ball

Nye Klubbrekorder:
Alma Kolberg Hakonardottir: 	2000m: 	6.20,58 
Alma Kolberg Hakonardottir: 	5000m: 	17.15,87
Olav Dybdal Holthe:			600m		1.27,81
Sigurd Egeland Valseth:		1500m		4.03,70
Sigurd Egeland Valseth:		2000m		5.42,11
Espen Egeland Valseth:		10000m	35.41,04
Espen Egeland Valseth:		Maraton	2.43,57	


Kontingent og medlemsregister. 
Vi har i 2021 hatt 60 registrerte medlemmer i klubben. 


image1.jpeg




